[{"text_idx": "#000004", "text": "Anrhydeddau a gwobrauCymrodyr er Anrhydedd"}, {"text_idx": "#000005", "text": "IsraddedigPorwch drwy ein pynciauCyrsiauPam astudio gyda ni?Diwrnodau Agored ac ymweliadauGwneud caisAriannu'ch astudiaethauFfioedd dysguCwrdd a\u0302\u2019n blogwyr myfyrwyrProsbectwsRhieni a chefnogwyrAthrawon a chynghorwyr gyrfaoeddCysylltu a\u0302 ni"}, {"text_idx": "#000007", "text": "RhyngwladolYour countryGlobal eventsFunding and feesEnglish language requirementsEnglish language programmesFoundation and pre-master's programmesEuropean ExchangeStudy abroad in CardiffGraduate visa routeVisit usProspectusContact usCareer support for international students"}, {"text_idx": "#000009", "text": "o'n graddedigion mewn cyflogaeth a/neu\u2019n astudio ymhellach, i fod i ddechrau swydd neu gwrs newydd, neu wneud gweithgareddau eraill fel teithio."}, {"text_idx": "#000014", "text": "Ymchwil rhyngwladolAdnabod ein poblMyfyrwyr rhyngwladol"}, {"text_idx": "#000019", "text": "Datblygwch eich gweithluAddysg broffesiynolArdystiad a hyfforddiant sgiliau TGRecriwtio ein myfyrwyr a'n graddedigionPartneriaethau trosglwyddo gwybodaethYsgoloriaethau Sgiliau Cyfnewid Gwybodaeth (KESS 2)"}, {"text_idx": "#000028", "text": "Rwyf wedi ymgartrefu yng Nghaerdydd. Cefais fy magu yn Sir Benfro ac roeddwn yn gwybod fy mod eisiau aros yng Nghymru i fynd i\u2019r brifysgol. Roedd Caerdydd yn ymddangos fel y lleoliad perffaith: digon pell oddi cartref; ond digon agos i fynd yn o\u0302l pan oeddwn i eisiau. Mae Caerdydd yn ddinas hardd, ac rwyf wastad wedi bod yn hoff o ba mor gyfeillgar a chefnogol oedd y Brifysgol. Graddiodd fy chwaer hynaf o Gaerdydd fel nyrs hefyd, ac roeddwn yn gwerthfawrogi\u2019r cyfleoedd a gafodd hi."}, {"text_idx": "#000029", "text": "Roeddwn yn ffodus i gael lleoliadau gwych fel myfyriwr nyrsio. Es i i\u2019r uned Damweiniau ac Achosion Brys, yr uned Gofal Dwys, ac amrywiaeth o wahanol wardiau meddygol/llawfeddygol. Fe barato\u0302dd y profiadau hyn i mi weithio\u2019n amser llawn yn Ysbyty\u2019r Mynydd Bychan. Roeddwn eisoes yn gwybod sut roedd yr ysbyty yn gweithredu a sut roeddynt yn gweithio fel ti\u0302m, ac wedi creu perthnasoedd ag aelodau eraill o\u2019r staff."}, {"text_idx": "#000030", "text": "Er na allai neb fod wedi rhagweld beth rydym yn delio ag e ar hyn o bryd, mae fy amser yng Nghaerdydd wir wedi fy mharatoi. Cynhaliwyd senarios ymarferol cyson oedd yn ein helpu i ddatblygu ein dealltwriaeth a\u2019n gallu i wneud asesiadau clinigol mewn sefyllfaoedd argyfwng. Mae\u2019r arbenigedd ymarferol yma wedi fy nysgu i adnabod claf sy\u2019n dirywio, a sut i ddelio a\u0302 sefyllfaoedd argyfwng."}, {"text_idx": "#000031", "text": "Yn ystod yr argyfwng presennol, nid yw fy ngwaith fel nyrs wedi newid lawer. Mae nyrsio\u2019n hanfodol i bob claf gwael. Rwyf eisiau cynnig gofal o\u2019r safon uchaf i bawb, ni waeth beth fo\u2019r rheswm eu bod yn yr ysbyty. Beth sydd wedi newid yw\u2019r pwysau yn y gwaith o ganlyniad i salwch a phrinder staff. Rwyf hefyd yn gweld fod y cyflenwadau sydd gennym yn y GIG wedi cael eu heffeithio. Nid yw\u2019n cymryd hir i gleifion redeg allan o ddillad eu hunain, byrbrydau, a chynhyrchion fel sebon, past dannedd a siampw\u0302. Mae\u2019r rhain yn bethau rydym yn ceisio darparu, ond nid oes gennym ddigon ohonynt i gyflenwi ysbyty cyfan."}, {"text_idx": "#000033", "text": "Un o\u2019r heriau mwyaf yw peidio a\u0302 derbyn ymwelwyr i\u2019r ysbyty. Mae bod yn yr ysbyty yn frawychus iawn, a gall ein cleifion deimlo\u2019n ynysedig ac ar eu pennau eu hunain. Maent wedi\u2019u gwahanu oddi wrth eu teuluoedd a\u2019u hanwyliaid. Fwy nag erioed, rwy\u2019n sylwi ar staff yn gweithredu i sicrhau ein bod yn cefnogi ein cleifion a\u2019u teuluoedd yn emosiynol yn y ffordd orau bosibl. Gall hynny olygu aros am sgwrs, sychu dagrau rhywun i ffwrdd pan maent yn teimlo ar eu pennau eu hunain, neu afael yn eu llaw yn ystod eu horiau olaf."}, {"text_idx": "#000034", "text": "Mae fy nghydweithwyr ar ward A7 wedi bod yn nerth i mi. Ni allwn ddychmygu gwneud hyn hebddynt. Rydym yn gweithio gyda\u2019n gilydd fel ti\u0302m go iawn ac os oes unrhyw beth rwyf angen gwybod, neu\u2019n ansicr amdano, mae cydweithwyr yno i helpu. Rwy\u2019n teimlo fy mod yn cael llawer o gefnogaeth. Ar o\u0302l shifft anodd, nid wyf yn oedi cyn siarad a\u0302 rhywun. Mae\u2019n galonogol iawn gwybod ein bod i gyd yn yr un cwch, a\u2019n bod yn gweithio fel ti\u0302m i gadw\u2019n pennau uwchlaw\u2019r dw\u0302r."}, {"text_idx": "#000035", "text": "Mae\u2019r ffrindiau gwnes i raddio gyda nhw yn ail deulu i mi. Roeddwn yn arfer eu gweld nhw ar ddiwrnodau rhydd; erbyn hyn rwy\u2019n siarad a\u0302 nhw yn rheolaidd dros y ffo\u0302n neu\u2019n cael sgwrs wrth fynd heibio ein gilydd yn yr ysbyty. Rydym hefyd yn chwerthin gyda\u2019n gilydd yn ystod nosweithiau cwis ar ein ffonau symudol. Mae\u2019n helpu i wybod ein bod i gyd yn mynd drwy\u2019r un peth."}, {"text_idx": "#000037", "text": "Nawr yn fwy nag erioed, mae\u2019n braf gweld haelioni a charedigrwydd pobl. Mae ymateb a chefnogaeth y cyhoedd wedi bod yn anhygoel. Mae\u2019r wardiau wedi\u2019u gorlifo a\u0302 rhoddion o lechi a gwefryddion ffo\u0302n i gleifion. Mae bwytai lleol wedi bod yn gwneud bwyd i ni fwyta ar ein hegwyl, ac mae pobl wedi gwneud misyrnau wedi\u2019u hargraffu\u2019n 3D a bandiau addasu wedi\u2019u gwau ar gyfer ein masgiau wyneb. Mae staff y GIG mor ddiolchgar am bopeth mae pobl wedi\u2019i ddweud, ei roi a\u2019i wneud i ni."}, {"text_idx": "#000038", "text": "Mae\u2019r clap am 8 o\u2019r gloch nos Iau yn dod a\u0302 dagrau i lygaid y staff. Mae\u2019n helpu\u2019r tu hwnt i\u2019r dychymyg. Rydym yn gwybod bod y cyfyngiadau symud ac ymneilltuo oddi wrth eich anwyliaid a\u2019ch ffrindiau yn anodd. Mae\u2019n gyfnod brawychus iawn i bawb, ond rydym wedi gwneud mor dda hyd yn hyn, ac mae ymrwymiad pawb i gyfyngu eu symudiadau\u2019n gwneud gwahaniaeth pwysig ar ein cyfer ni yn y GIG, ac i\u2019n cleifion."}, {"text_idx": "#000039", "text": "Bydd rhoddion i Gronfa Diogelu COVID-19 Prifysgol Caerdydd yn rhoi cefnogaeth ar gyfer lles meddyliol a chorfforol myfyrwyr a staff \u2013 gan gadw pobl a mannau yn ddiogel drwy gymuned Prifysgol Caerdydd benbaladr."}, {"text_idx": "#000042", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]